పండగల సీజన్‌లో తగ్గిన బిఎస్‌-4 విక్రయాలు
bs-6 bike
న్యూఢిల్లీ: తెలుగు వారికి పెద్దపండగలైన దసరా, దీపావళి వస్తుందంటే చాలు అందరికి ఇళ్లల్లో ఆనందం వచ్చిపడుతుంది. అయితే దసరా, దీపావళికి ఎదైన ఒక కొత్త వస్తువుగానీ, బైక్‌గానీ, కారుగానీ కొనాలకుంటారు చాలా మంది. అయితే వీరంతా పండగల సీజన్‌లో ఆఫర్లు ఉండాయని కూడా భావిస్తున్నారు. బడ్జెట్‌కు అనుగుణంగా పాత వెహికిళ్ల స్థానంలో కొత్త వాటిని కొనుగోలు చేయాలని మధ్యతగగతి వర్గాలు, సొంతకారు కొనుక్కోవాలని ఉద్యోగ వర్గాల వారు ఆలోచిస్తుంటారు. కానీ ఈ సంవత్సరం మాత్రం పరిస్థితి అందుకు భిన్నంగా ఉంది. గ్రేటర్‌లో వాహనాల అమ్మకాలు తగ్గుముఖం పట్టాయి. దసరాపండగ అయిపోయింది. దీపావళి వస్తోంది. కానీ విక్రయాలు మాత్రం అంతంత మాత్రంగానే ఉన్నాయి. తాజాగా వచ్చే వాహనాల కొనుగోలుపై సిటీజనులు అనాసక్తిగా ఉన్నారు. నచ్చిన కార్లు, బైక్‌లు కొనుక్కోవాలని ఉన్నప్పటికీ వాయిదాలు వేస్తున్నారు. ఏ నెలకానెల ఇలా వాయిదాలతోనే సాగుతోంది. ప్రతీ సంవత్సరం దసరా, దీపావళి పర్వదినాల్లో పెద్ద సంఖ్యలో షోరూమ్‌ల వద్ద జనాలు బారులుతీరేవారు. కానీ ఇప్పుడు అమ్మకాలు చాలా వరకు మందగించాయి.
తాజా తెలంగాణ వార్తల కోసం క్లిక్‌ చేయండి.. https://www.vaartha.com/telangana/